Mota di BACH

Ntâ mùsica, la mota di BACH si tratta di na scalina di sti nuttani B stunata, A, C, B vera.

Sta mota di quattru nuttani havi statu usatu di quarchi cumpusituri, nurmalmenti comu n'omaggiu pi Johann Sebastian Bach. Parò l'asempiu canusciutu pâ prima vota, s'attrova ntra na cumpusizzioni di Jan Pieterszoon Sweelinck—è pussìbbili, ma nun saputu pi certu, ca fici omaggiu a unu di l'avi di Johann Sebastian, di cui tanti èranu musicisti iddi stissi.

La pussibbilitati di scriviri lu nomu Bach veni dû tudiscu unni B ndica la B stunata, mentri H ndica la B vera.

J. S. Bach l'usava nta l'ùrtima parti di Die Kunst der Fuge, n'òpira chi nun cci riniscìu accabbari prima ca murìu ntô 1750. Cumparìa nta quarchi òpira sua, p'asempiu, â fini dâ quarta dî variazzioni canònichi nta Vom Himmel Hoch. Vi putiti addunari nta St Matthew Passion nnâ parti unni lu coru canta This man was God's own son most truly (st'omu era propiu figghiu di Diu daveru). Nt'àutri òpiri, puru siddu li nuttani B-A-C-H nun sònanu pricisi, na trascrizzioni dâ mota veni usata (voldiri lu stissu sistema câ scala diversa).

L'òpiri chi apprisèntanu la mota di BACH ntôn modu suttaliniatu, cumprènninu li siquenti, p'òrdini di tempu:

Robert Schumann - Sei Fuitini pâ mùsica d'òrganu e pianuforti, opus 60 (1845)
Franz Liszt - Fantasie und Fuge über das Thema B-A-C-H, pi òrganu (1855)
Nikolai Rimsky-Korsakov - Variations on BACH, pi pianuforti (1878)
Max Reger - Fantasia and Fugue on B-A-C-H pi òrganu (1900)
Ferruccio Busoni - Fantasìa contrappuntìstica pi pianuforti (prima virsioni 1910)
Arthur Honegger - Prélude, Arioso, Fughette pi pianuforti (1932)
Francis Poulenc - Valse-improvisation sur le nom Bach pi pianuforti (1932)
Anton Webern - String Quartet (1937-38) 
Jean Coulthard - Variations on BACH pi pianuforti (1952)
Luigi Dallapiccola - Quaderno musicale di Annalibera (1952)
Arvo Pärt - Collage over B-A-C-H pi strumentu di corda, oboe, clavicèmbalu e pianuforti (1964)
Rudolf Brucci - "Metamorfosis B-A-C-H" pi strumentu di corda (1974)
Milos Sokola - Passacaglia quasi Toccata on B-A-C-H pi òrganu (1976)
Alfred Schnittke - Concerto Grosso No. 3 (1985)
Ron Nelson - Passacaglia (Homage on B-A-C-H) pi strumenti a ciatu (1990s)

Catigurìa:Mùsica